Johan Throne Holsts plass (Oslo)

Johan Throne Holsts plass er en plass på Rodeløkka i bydel Grünerløkka i Oslo. Den ligger ved inngangen til Freia sjokoladefabrikk (ved enden av Seilduksgata). Plassen er oppkalt etter Freias grunnlegger, Johan Throne Holst (1868–1946). Ved plassen står Arnold Haukelands skulptur Integrasjon i rustfritt stål, oppsatt 1970.

Johan Throne Holsts plass 1 er et bygg langs en avstengt del av Verksgata. Det rommet hovedkontor og laboratorium for Freia sjokoladefabrikk fram til rundt 1984. Første byggetrinn ble tatt i bruk i april 1918. Bygget har seks etasjer, med en delvis tilbaketrukket 7. etasje, samt kjeller og underkjeller. Arkitekt Ole Sverre hadde ansvaret for ombygging av anlegget på 1930-tallet, da blant annet Freiasalen kom til. I 2015 forelå det planer om å bygge om de øverste etasjene til studentboliger og de nedre til publikumsretta virksomhet. I den forbindelse vil Verksgata kunne åpnes.Forslag til reguleringsplan, saksnummer 201309344 hos Plan- og bygningsetaten i Oslo kommune.

 Referanser 

Litteratur


Eksterne lenker


Kategori:Veier i Oslo
Kategori:Plasser i Oslo
Kategori:Rodeløkka
Kategori:Veier i Oslo oppkalt etter menn